Cuneiform Tablet Kt 92/k 187 (AKT 8 224)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-{d}UTU-ši ù en-na-sú-in qí-bi₄-ma um-ma a-al-DU₁₀-ma a-na a-šur-{d}UTU-ši qí-bi₄-ma mì-šu ša ta-áš-pu-ra-ni-ni um-ma a-tù-nu-ma al-kam ṣí-tám ni-ša-kà-an tám-kà-ru-um i-na re-ší-a i-za-az KÙ.BABBAR 1-ma-na a-ša-qá-al ke-e lá-li-kà-am ú-lá 10 GÍN KÙ.BABBAR i-na qá-tí-a i-ba-ší a-ḫu-a a-tù-nu a-dí ITU.1.KAM qá-i-a-ni šu-ma e-mu-qá-tám e-pá-áš-ku-nu-ma ma a kà-ri-im i-lá-ak-ma kà-ru-um i-da-ku-nu ù a-na-ku qá-dí-ku-nu-ma a-bi₄ a-ta šé-ṭù-ta-kà a-na-ku a-lá-qé a-lá-nu-kà-a a-ba-am ša-ni-am ni-šu a-na tù-ùḫ-pì-a e-tí-iq-ma KÙ.BABBAR 10 GÍN ù 0.33333 ma-na ma-lá ga-am-ri-a a-lá-qé-a-ma ù a-ta-bi₄-a-ma a-ta-lá-kam a-bi₄ a-ta DÍ-RI-ú